Lille OSC
Lille Olympique Sporting Club on Prantsusmaa jalgpalliklubi, mis mängib riigi kõrgliigas. Klubi kodustaadion on Lille'i linnastus asuv Stade Pierre-Mauroy. Klubi loodi 1944. aastal, mil liitusid Olympique Lillois ja SC Fives. Mõlemad klubid olid olnud Prantsusmaa kõrgliiga asutajaliikmed ja Lillois riigi esimene meister. Lille OSC on tulnud Prantsusmaa meistriks neli korda (hooaegadel 1945–46, 1953–54, 2010–11 ja 2020–21). Prantsusmaa karikas on võidetud kuus korda, viimati 2011. aastal. Lille'i kõige edukam periood oli aastatel 1946–1954, mil klubi peatreener oli André Cheuva. Lille'i suurim rivaal on RC Lens ning nende klubide vaheline derbi on tuntud nime all Derby du Nord.